\_\_\_\_\_\_\_\_\_\_\_\_\_\_\_\_\_\_\_\_

E: [\_\_\_\_\_\_\_\_\_\_\_\_\_\_\_\_\_\_](mailto:info@skupnostobcin.si)

Številka: 032-325/2023-3130-2

Datum: 09. 12. 2023

**Zadeva: Izvajanje Zakona o dostopu do informacij javnega značaja – mnenje ministrstva**

Zveza: vaš dopis z dne 30. 11. 2023

Spoštovani,

prejeli smo vaš dopis, kjer navajate, da so se na vas obrnile nekatere občine, ki so prejele elektronsko sporočilo za posredovanje informacij javnega značaja (podatke glede javnega naročila) na podlagi Zakona o dostopu do informacij javnega značaja (v nadaljnjem besedilu: ZDIJZ)[[1]](#footnote-1). Prošnjo so prejele iz sumljivega elektronskega naslova ([\_\_\_\_\_\_\_\_\_\_\_\_\_\_\_\_](mailto:drzavljan99@proton.me)), prav tako so podatki osebe, ki zaproša za informacije delno napačni – gre za fizično osebo, ki je ni mogoče identificirati, naslov ne obstaja. Prosilec za informacije javnega značaja naproša, da se mu dokumentacija pošlje na elektronski naslov **\_\_\_\_\_\_\_\_\_\_\_\_\_\_\_\_\_\_**. Zanima vas, kako naj občine postopajo v primerih, kadar obstaja  dvom glede avtentičnosti osebe oziroma elektronskega naslova, oziroma kadar bi lahko odgovor na elektronsko pošto pomenil grožnjo potencialnega kibernetskega incidenta za občino.

Ministrstvo za javno upravo vam glede »običajnega« elektronskega poslovanja po ZDIJZ v prilogi posredujemo pravno mnenje za Občino Lenart. št. 090-150/2023-3130-2 z dne 30. 11. 2023, iz katerega je razviden odgovor na del vašega vprašanja.

V delu vprašanja, ki se nanaša na ravnanje v primeru prejema pošte z sumljivo vsebino ali iz sumljivega elektronskega naslova so občine dolžne ravnati samozaščitno tako, da z ustreznimi ukrepi (zamrznitev oziroma takojšnja prekinitev poslovanja v zadevi) preprečijo možnosti za nastanek škode na informacijski infrastrukturi ter o zadevi obvestijo nacionalni odzivni center za kibernetsko varnost SI-CERT[[2]](#footnote-2). Ob zaznanem varnostnem incidentu naj občine pošljejo prijavo z elektronskim sporočilom na naslov [cert@cert.si](mailto:cert@cert.si), kjer jim bodo nudili pomoč pri preiskavi incidenta.

Zaradi hitrejšega odziva bomo ta dopis hkrati posredovali tudi na elektronski naslov: [cert@cert.si](mailto:cert@cert.si).

Lep pozdrav,

Pripravil: Mateja Mahkovec

Ciril Repnik generalna direktorica

sekretar

Priloga:

- mnenje ministrstva

Poslati po E-pošti:

- naslovniku

- [cert@cert.si](mailto:cert@cert.si)

1. Uradni list RS, št. [51/06](http://www.uradni-list.si/1/objava.jsp?sop=2006-01-2180) – uradno prečiščeno besedilo, [117/06](http://www.uradni-list.si/1/objava.jsp?sop=2006-01-5018) – ZDavP-2, [23/14](http://www.uradni-list.si/1/objava.jsp?sop=2014-01-0876), [50/14](http://www.uradni-list.si/1/objava.jsp?sop=2014-01-2077), [19/15](http://www.uradni-list.si/1/objava.jsp?sop=2015-01-0728) – odl. US, [102/15](http://www.uradni-list.si/1/objava.jsp?sop=2015-01-4086), [7/18](http://www.uradni-list.si/1/objava.jsp?sop=2018-01-0275)

   in [141/22](http://www.uradni-list.si/1/objava.jsp?sop=2022-01-3466). [↑](#footnote-ref-1)
2. https://www.cert.si/prijava-incidenta/ [↑](#footnote-ref-2)